Seguixen les activitats commemoratives del 40 aniversari de la Reconversió Industrial amb un esdeveniment lúdic de supervivència zombi
11 de desembre 2024

El dissabte 21 de desembre se celebrarà un esdeveniment lúdic de supervivència zombi anomenat ‘Reconversió Z’ organitzat per les regidories de Joventut i Infància i de Memòria Històrica i Democràtica de l'Ajuntament de Sagunt. Es tracta d'un dels últims actes commemoratius del 40 aniversari de la Reconversió Industrial. L'activitat, destinada a jóvens a partir de 10 anys, es desenvoluparà als voltants de l'antiga factoria (Nau d'Efectes i Recanvis, Antigues Oficines d’AHM, Forn Alt…) des de les 23 hores del dissabte fins a les 5 hores de la matinada del diumenge.

Este esdeveniment pretén acostar-se a la població més jove del municipi amb un joc de recreació històrica i supervivència zombi. Tant en l'inici com en el final de l'activitat es recrearà una escena guionitzada. La temàtica, la història, els decorats, els personatges i el vestuari estaran ambientats en l'any 1983, adaptant els successos transcorreguts en la població a una ficció de gènere postapocalíptic. L'equip humà estarà formant per mig centenar de persones.

Per a participar en este esdeveniment caldrà una entrada que pot aconseguir-se en [www.alldead.es](http://www.alldead.es). El preu per a les persones empadronades és de 15 euros i de 20 euros per a les no empadronades.

Els i les menors d'entre 10 i 14 anys hauran d'anar acompanyats per una persona adulta i portar l'autorització de menors emplenada juntament amb les fotocòpies del DNI del tutor/a legal i del/l'acompanyant. Els i les menors de 15 a 17 anys hauran de portar l'autorització i la fotocòpia del DNI del tutor/a legal. L'autorització es pot descarregar en la pàgina de compra d'entrades.

![](/media/2vehxho0/cartel-valenciano_c.jpg?width=350&height=495&mode=max)

*   [](http://www.facebook.com/sharer.php?u=https://aytosagunto.es/va/actualitat/seguixen-les-activitats-commemoratives-del-40-aniversari-de-la-reconversio-industrial-amb-un-esdeveniment-ludic-de-supervivencia-zombi/ "Facebook")
*   [](http://twitter.com/share?url=https://aytosagunto.es/va/actualitat/seguixen-les-activitats-commemoratives-del-40-aniversari-de-la-reconversio-industrial-amb-un-esdeveniment-ludic-de-supervivencia-zombi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/seguixen-les-activitats-commemoratives-del-40-aniversari-de-la-reconversio-industrial-amb-un-esdeveniment-ludic-de-supervivencia-zombi/ "Linked In")
*   [](mailto:?body=https://aytosagunto.es/va/actualitat/seguixen-les-activitats-commemoratives-del-40-aniversari-de-la-reconversio-industrial-amb-un-esdeveniment-ludic-de-supervivencia-zombi/)